**NATJEČAJ za korištenje javnih površina i montažnih objekata ugostitelja i trgovaca na manifestaciji ‘'Trilj Eko Festival” 2024.**

Grad Trilj je Organizator manifestacije„Trilj Eko Festival 2024.“ (u daljnjem tekstu: Manifestacija) koja će se održavati u vremenu od

**26.07.-28.07.2024.**

U okviru Manifestacije na lokaciji Gradskog parka Trilj potrebno je u vremenu **od petka 26. do** **nedjelje 28.07.2024. godine** osigurati raznovrsnu ugostiteljsku ponudu eko jela i pića, te prigodnu prodaju eko trgovačke robe svih vrsta na drvenim kućicama, štandovima i drugim pokretnim i montažnim objektima.

**A) Površine, objekti i uvjeti zakupa**

**I. GRADSKI PARK TRILJ**

**Radno vrijeme:**

obavezno 18:00 do 24:00 h dozvoljeno 10:30 do 00:30 h

**Oznake lokacija prema Shemi 1, namjena i početne cijene korištenja:**

**1. Korištenje zemljišta u blizini pozornice, lijevo od pozornice A1**

**20 M 2 -**  ugostiteljska djelatnost, sve vrste alkoholnog i bezalkoholnog pića isključivo craft proizvodnje: 2.000,00 eura + PDV

(vlastiti prodajni objekt korisnika, u obzir dolazi oldtimer vozilo + šank, ugostiteljska kupola (nikako šator), kontejner ili druga vrsta pokretnog objekta uz obavezno slanje fotografije uz ponudu)

**2. Korištenje zemljišta u blizini pozornice, ravno od pozornice A2**

**20 M 2 -**  ugostiteljska djelatnost, sve vrste alkoholnog i bezalkoholnog pića isključivo craft proizvodnje: 2.000 eura + PDV

(vlastiti prodajni objekt korisnika, u obzir dolazi oldtimer + šank, ugostiteljska kupola (nikako šator), kontejner ili druga vrsta pokretnog objekta uz obaveno slanje fotografije uz ponudu)

**3**. – **17.** **Vlastiti drveni štandovi i vlastite pokretne naprave sa tendom (šatori isključeni)** (Pozicije na skici A3 – A17 - ukupno 15 pozicija**)**

**Isključivo** trgovačka djelatnost **EKO** hrane i proizvoda svih vrsta, proizvoda domaće radinosti i OPG-a : Besplatna prodaja

**Posebni uvjeti za Gradski park Trilj:**

* svi korisnici drvenih kućica za ugostiteljstvo imaju mogućnost postavljanja **do 6 jednakih barskih stolova** bočno uz montažni objekt. Stolovi moraju biti nebrendirani ili biti brendirani materijalima nekog od sponzora Trilj Eko Festivala (popis sponzora na zahtjev u Grad Trilj) ili tvrtke korisnika a korisnici sa oldtimer vozilom imaju pravo na istureni šank u dužini vozila (vozilo ne smije biti veće dućine od 6 m, obavezan prilog ponudi fotografija)
* svi korisnici koji u ponudi imaju piće moraju imati pića **isključivo craft** proizvodnje (pivo, rakija, gin, sokovi, izvorska voda)

**Ostali uvjeti za sve korisnike:**

- osigurati ponudu istovjetnu ponudi iz natječaja isključivo eko proizvoda bilo koje vrste; ponuda mora biti dostupna za cijelo radno vrijeme i u sve dane Manifestacije,

- raditi u radnom vremenu Manifestacije,

- poštivati ekskluzivnost sponzora Manifestacije

- svi korisnici kojima je potrebna el. energija imat će osiguran priključak na objektu, a unutarnje priključke trošila si osiguravaju samostalno o vlastitom trošku,

- svi korisnici montažnih objekata dužni su osigurati unutarnje osvjetljenje objekata i prigodno uređenje objekata uz poštivanje uputa izvršnih organizatora,

- ako Manifestacija bude otkazana prije samog početka, Grad Trilj se obvezuje vratiti korisnicima cjelokupan iznos plaćenog iznosa u roku od 30 dana od dana donošenja Odluke o otkazivanju Manifestacije,

- ako se Manifestacija otkaže nakon što je već započela, Grad Trilj se obvezuje vratiti korisnicima iznos koji će se izračunati tako da se ukupni ponuđeni iznos podijeli s brojem dana Manifestacije, te dnevni iznos pomnoži s brojem otkazanih dana.

**B) Podnošenje ponuda**

**Obrazac pisane ponude za ugostiteljstvo mora sadržavati:**

* Naziv tvrtke, obrta ili fizičke osobe s OIB-om,
* Kontakt podatke: adresa, e-mail, br. telefona i/ili mobitela,
* Oznaku lokacije iz Sheme 1. za koju se podnosi ponuda,
* Ponuđeni iznos korištenja izražen u eurima,
* Presliku rješenja o upisu djelatnosti,
* Detaljan opis ugostiteljske ponude (hrana – brza jela, slastice, piće),
* Ponude obavezno moraju biti pisane na računalu, sa svim traženim podacima i traženom

dokumentacijom.

**Obrazac pisane ponude za drvene štandove i vlastite pokretne naprave mora sadržavati:**

* Naziv tvrtke, obrta, OPG-a s OIB-om i sjedištem,
* Rješenje o upisu u odgovarajući registar,
* Kontakt podatke: ime i prezime, adresa, e-mail, broj dostupnog telefona i/ili mobitela,
* Broj/oznaku lokacije iz Sheme 1. za koju se podnosi ponuda
* Detaljan opis ponude (poželjno priložiti fotografije ponude),
* Iskazanu potrebu za priključak električne energije sa potrebnom snagom (u kW),
* Dimenzije štanda ili vlastite pokretne naprave i fotografiju iste,
* Ponude obavezno moraju biti pisane na računalu sa svim traženim podacima i traženom

dokumentacijom.

* Ponuda mora biti potpisana od strane ovlaštene osobe podnositelja

**Ponude se podnose Organizatoru, na adresu: GRAD TRILJ, Poljičke republike 15, 21240 Trilj.**

**Ponude se šalju isključivo poštom sa povratnicom**  **sa naznakom; JAVNI NATJEČAJ ‘'TRILJ EKO FESTIVAL 2024**“**. do 12. srpnja 2024. godine.**

**C) Odabir, objava rezultata natječaja i ugovaranje**

Neće se razmatrati nepravovremene i nepotpune ponude. Rezultati natječaja utvrdit će se do **18. srpnja 2024. godine, o čemu će ponuditelji biti obaviješteni na dostavljene kontakte isključivo elektroničkom poštom**.

Rezultati natječaja objavljuju se na internet stranici Grada Trilja.

Ugostitelj ili trgovac se može prijaviti za jednu ili više lokacija. **Za svaku lokaciju mora biti napisana posebna ponuda, a dokumentacija se prilaže samo uz jednu ponudu**. Ugostitelj ili trgovac koji je podnio zahtjev/prijavu za više lokacija, može biti odabran za jednu ili više lokacija ovisno o utvrđenim kriterijima odabira, te broju pristiglih ponuda.

Uz ispunjenje ostalih (propisanih) uvjeta iz natječaja, **najpovoljniji je ponuditelj koji ponudi najveći iznos zakupnine za pojedinu lokaciju.** Ukoliko pristignu dvije identične ponude, s istim iznosom ponuđene zakupnine ponuditelji će biti pozvani da u roku dva dana po primitku obavijesti elektroničkom poštom, u zatvorenoj omotnici dostave nadopunu ponude, kako bi se donijela odluka o najpovoljnijem ponuditelju.

Odluku o najpovoljnijim ponuditeljima temeljem kriterija utvrđenih ovim natječajem donosi Organizator. Odluka će se dostaviti odabranim ponuditeljima elektroničkom poštom u najkraćem mogućem roku, od dana otvaranja ponuda odnosno završetka natječaja, **kojom će se pozvati odabrane ponuditelje - korisnik na sklapanje ugovora o korištenju s Gradom Triljom u roku 5 dana** od dostave odluke o odabiru.

U slučaju da odabrani ponuditelj ne bi sklopio ugovor u roku 7 dana od dostave odluke o odabiru, konkretna lokacija ponuditi će se prvom narednom rangiranom ponuditelju, e-poštom ili telefonom, koji je dužan očitovati se isti dan o prihvaćanju lokacije i sklopiti ugovor o zakupu u roku 3 dana. Postupak se može ponavljati do zadnjeg ponuditelja za određenu lokaciju odnosno ugovaranja zakupa za lokaciju.

Žalba (prigovor) uložena na odluku o odabiru najpovoljnijih ponuditelja ne odgađa izvršenje odluke.

Organizator zadržava pravo poništiti dio natječaja ili cijeli natječaj ili ne odabrati ponudu bez odgovornosti prema sudionicima i bez posebnog obrazloženja odluke.

Ugovor o korištenju zaključuje se u pisanom obliku.

**D) Ugovorne obveze ponuditelja** – **zakupnika**

1. Korisnik je obvezan po pozivu uplatiti ponuđeni iznos zakupnine (sa uključenim PDV-om) prije zaključivanja ugovora u suprotnom se smatra da je odustao od sudjelovanja u natječaju odnosno zakupa,
2. Korisnik ugovorom prihvaća sve uvjete navedene za pojedinu lokaciju/i ostale uvjete za sve zakupnike/,
3. Korisnik je obvezan samostalno pribaviti sva potrebna odobrenja za obavljanje svoje djelatnosti, o svojem trošku,
4. Korisnik je obvezan raditi u utvrđenom radnom vremenu manifestacije – vremenu koje je određeno za pojedinu lokaciju,
5. Korisnik ne smije reklamirati djelatnosti drugih osoba osim vlastite tvrtke i/ili sponzora manifestacije,
6. Korisnik je obvezan o vlastitom trošku održavati sigurnost, red i čistoću zakupljenog prostora/objekta.
7. Korisnik javnu površinu ne smije dati drugom na korištenje niti se pravo korištenja može prenositi na druge osobe,
8. Korisnik je dužan u/na zakupljenom objektu omogućiti postavljanje promotivnih materijala sponzora Manifestacije,
9. Korisnici montažnih objekata dužni su o vlastitom trošku osigurati unutarnje osvjetljenje objekta i prigodno uređenje (dekoraciju) prema uputama Organizatora,

10. Korisnik samostalno i o vlastitom trošku osigurava priključenje trošila unutar objekta,

11. Održavanje čistoće i čišćenje zakupljenog prostora, snosi korisnik, koji je dužan vratiti površinu u prvotno stanje i sanirati eventualnu štetu, zabavne naprave održavati čiste i uredne

**E) Komuniciranje**

Sve dodatne informacije mogu se dobiti isključivo elektroničkim putem. Upite slati na e-mail adresu: dora@yem.hr

**F) Program manifestacije “ Trilj Eko Festival 2024. “**

Program Manifestacije sa izvođačima i rasporedom događanja može se pratiti na mrežnim stranicama [www.trilj.hr](http://www.trilj.hr) i www.visittrilj.com

Ivan Bugarin, dipl.ing.el.

Gradonačelnik